દેશી દારૂ બનાવવો અને વેચવોએ દારૂબંધીના કાયદા મુજબ ગેરકાનૂની કહેવાય છે. ગુજરાતમાં દારૂ બંધી હોઈ દારૂનું વેચાણ કરનારા વિરુદ્ધ દારૂબંધી અધિનિયમ મુજબ કાયદેસરની કાર્યવાહી પણ કરવામાં આવે છે. પરંતુ, ઓલપાડ તાલુકામાં દેશી દારૂના વેપલાનો વ્યાપ સતત વધી રહ્યો છે. પોલીસ સ્ટેશનમાં નોંધાયેલા ગુન્હાનો આંક જોતા વાતને સમર્થન મળે છે. નિરાધાર, વિધવા અને ગરીબ ઘરની મહિલાઓ આ ધંધા થકી પરિવારનું ગુજરાન ચલાવે છે. એટલે જ તાલુકામાં દારૂનો ધંધો કરવામાં પુરુષ કરતા મહિલાઓની સંખ્યા પાંચ ઘણી વધારે છે.